1982R0563 — SL — 01.04.2002 — 004.001

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

spremenjena z:







(*) Ta akt ni bil nikoli objavljen v slovenščini.









▼B

UREDBA KOMISIJE (EGS) št. 563/82

z dne 10. marca 1982

o določitvi podrobnih pravil za uporabo Uredbe (EGS) št. 1208/81 o določanju tržnih cen odraslega goveda na podlagi lestvice Skupnosti za razvrščanje trupov







KOMISIJA EVROPSKE SKUPNOSTI JE ob upoštevanju Pogodbe o ustanovitvi Evropske gospodarske skupnosti, ob upoštevanju Uredbe Sveta (EGS) št. 805/68 z dne 27. junija 1968 o skupni ureditvi trga za goveje in telečje meso ( 1 ), kakor je bila nazadnje spremenjena z Aktom o pristopu Grčije, ob upoštevanju Uredbe Sveta (EGS) št. 1208/81 z dne 28. aprila 1981 o določitvi lestvice Skupnosti za razvrščanje trupov odraslega goveda ( 2 ) in zlasti zadnjega pododstavka člena 2(2), člena 3(1) ter drugega pododstavka člena 4(3) Uredbe, ker Uredba (EGS) št. 1208/81 določa postopno uvajanje sistema poročanja o cenah za trupe za ugotavljanje tržnih cen govejega mesa; ker se je za pridobivanje primerljivih cen v Skupnosti za beleženje tržnih cen trupov odraslega goveda primerno opreti na dobro opredeljeno tržno fazo in določiti korekcijske faktorje, potrebne za uskladitev predstavitev, ki jih uporabljajo nekatere države članice, z referenčno predstavitvijo Skupnosti; ker je za zagotovitev enakega razvrščanja trupov odraslega goveda v Skupnosti nujno opredeliti nekatera pravila za izvajanje sistema razvrščanja, zlasti merilo za razločevanje med kategorijami nekastriranih moških živali; ker Upravljalni odbor za goveje in telečje meso ni predložil svojega mnenja do roka, ki ga je določil njegov predsednik, SPREJELA NASLEDNJO UREDBO:







Člen 1

▼M2

1. Tržna cena, določena na podlagi lestvice Skupnosti za razvrščanje trupov odraslega goveda, iz tretjega in četrtega pododstavka člena 6 Uredbe (EGS) št. 1208/81 je cena, plačana dobavitelju živali ob dostavi v klavnico, brez davka na dodano vrednost. Ta cena je izražena za 100 kilogramov trupa, predstavljenega v skladu z referenčno predstavitvijo, ki jo predvideva člen 2(2) iste uredbe, stehtanega in razvrščenega na kavlju v klavnici.

▼B

2. Upoštevna masa je:

— masa trupa po ohladitvi ali

— topla masa trupa, stehtana čim prej po zakolu, minus 2 %.

3. Če se predstavitev trupa po tehtanju in razvrstitvi na kavlju razlikuje od referenčne predstavitve, se maso trupa uskladi s korekcijskimi faktorji, določenimi v Prilogi. V tem primeru se ustrezno uskladi tudi cena za 100 kg trupa.

▼M3

4. Kjer so prilagoditve iz prejšnjega odstavka enake po vsem ozemlju države članice, se jih izračuna na nacionalni osnovi; kjer se te prilagoditve spreminjajo od klavnice do klavnice se jih izračunava posamično.

▼M4

Člen 2

Za uporabo člena 3(1) Uredbe (EGS) št. 1208/81 se trupi mladi nekastriranih moških živali, mlajših od dveh let, in trupi drugih nekastriranih moških živali ločijo po starosti živali, preverjeni na podlagi razpoložljivih podatkov v sistemu identifikacije in registracije govedi, vzpostavljenem v vsaki državi članici v skladu z naslovom I Uredbe (ES) št. 1760/2000 Evropskega parlamenta in Sveta ( 3 ).

▼B

Člen 3

Odstranitev zunanje maščobe iz člena 4(3) Uredbe (EGS) št. 1208/81 zajema izključno delno odstranitev zunanje maščobe:

— s stegna, šimbasa in srednjih reber,

— s konca prsi, zunanjega anogenitalnega dela in repa,

— z notranjega stegna.

Člen 4

Ta uredba začne veljati z dnem objave v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

▼M2









PRILOGA

Korekcijski faktorji iz tretjega pododstavka člena 2(2) Uredbe (EGS) št. 1208/81, izraženi v odstotkih mase trupa







(kot odstotki mase trupa) Odstotek Zmanjšanje Povečanje Maščobni razredi 1-2 3 4-5 1 2 3 4 5 Ledvice –0,4 Ledvična maščoba –1,75 –2,5 –3,5 Medenična maščoba –0,5 Jetra –2,5 Potrebušina –0,4 Robček –0,4 Rep –0,4 Hrbtenjača –0,05 Vimenska maščoba –1,0 Testisi –0,3 Skrotalna in okolna maščoba –0,5 Maščoba notranjega stegna –0,3 Vratna žila in okolna maščoba –0,3 Odstranitev zunanje maščobe 0 0 ►M3 +2 ◄ ►M3 +3 ◄ +4